《郡斋三咏次金贰守仲仁韵 其三 花幄》
明代·顾清

亭下阑干曲曲通，浅红深紫斗帡幪。低迷似欲留歌扇，缛丽深疑蠹女工。

浓渍一番高阁雨，生香不断画帘风。绳床最爱清晨坐，满耳薨薨听蜜翁。

作者简介：顾清（1460-1528）字士廉，江南华亭人，弘治六年（1493）进士，官至南京礼部尚书。诗清新婉丽，天趣盎然。著有《东江家藏集》《松江府志》等。